Heikki Vääräniemi

Heikki Vääräniemi (s. 21. joulukuuta 1969 Oulu) on suomalainen seiväshyppääjä. Hän edusti Oulun Pyrintöä ja häntä valmensivat Aulis Kairento ja Teemu Vääräniemi.

Vääräniemi sijoittui kahdeksanneksi Budapestin EM-kilpailuissa 1998 tuloksella 550 cm. Hän osallistui lisäksi Atlantan olympialaisiin 1996, Stuttgartin 1993, Göteborgin 1995 ja Sevillan 1999 MM-kilpailuihin sekä Helsingin EM-kilpailuihin 1994 pudoten joka kerta karsinnassa. Samoin kävi sisäratojen MM-kisoissa Torontossa 1993. Maaottelun seivashyppykilpailun hän voitti kaksi kertaa.

Vääräniemi voitti ulkoratojen Suomen mestaruuden Lapualla 1995 (tulos 560 cm), Tampereella 1996 (550) ja Oulussa 1998 (561). SM-hopeaa hän sai Lappeenrannassa 1997 ja Seinäjoella 1999 sekä SM-pronssia Jyväskylässä 1992, Mikkelissä 1993 ja Tuusulassa 1994. Sisäratojen Suomen mestaruuden hän voitti Kuopiossa 1996 (tulos 560), Tampereella 1998 (546) ja Jyväskylässä 1999 (545) Finnish Indoor Championships gbrathletics.com. SM-hopeaa hän sai Kuopiossa 1993.

Vääräniemi hyppäsi ennätyksensä 577 cm Helsingissä 24. elokuuta 1996.

 Lähteet 

 Viitteet 

Luokka:Suomalaiset seiväshyppääjät
Luokka:Vuonna 1969 syntyneet
Luokka:Elävät henkilöt